Det paralympiske symbol

Det paralympiske symbol er det offisielle emblemet for de paralympiske leker. 

Det paralympiske symbol består av tre «agito», i fargene rød, blå og grønn, de tre fargene som er oftest representert i nasjonalflagg verden rundt.

En agito (lat. sette i bevegelse) er et symbol på bevegelse, formet som en asymmetrisk halvmåne. Det paralympiske symbol ble skapt av Scholz & Friends og godkjent i april 2003.International Paralympic Committee - The IPC logo, motto and flag, CRWFlags.com

Det nåværende paralympiske symbol ble først brukt i publikasjoner og andre produkter i 2003. På grunn av begrenset tid før de paralympiske leker i 2004 i Athen, ble det da nye symbolet ikke brukt av deltagende delegasjoner under lekene. Flagget som ble gitt til Beijing under avslutningsseremonien i Athen 2004, hadde forøvrig det nye symbolet.New Logo and Motto for IPC   , Den internasjonale paralympiske komité (IPC) Symbolet ble først brukt i et paralympisk emblem, under de paralympiske vinterlekene i Torino i 2006.Firsts at the Torino 2006 Paralympic Winter Games, Den internasjonale paralympiske komité (IPC)

Tidligere symboler
150px|thumb|Første paralympiske symbol (1988-1994) brukte fem Tae-Geuk.
150px|thumb|Andre paralympiske symbol (1994-2004) brukte tre Tae-Geuk. 
Det forrige paralympiske symbolet var basert på den tradisjonelle, koreanske, dekorative komponenten kalt «tae-geuk», som består av en halvdel av «taijitu», symbolet for yin og yang:

Det første paralympiske symbol brukte fem tae-geuk arrangert lignende som de olympiske ringene og ble introdusert ved de paralympiske lekene i Seoul i 1988. Fargene var de samme som i de olympiske ringene: blå, svart, rød, gul og grønn.

I 1991 endret Den internasjonale paralympiske komité (IPC) symbolet, etter forespørsel fra Den internasjonale olympiske komité (IOC). Symbolet ble vurdert å være for lik de olympiske ringer, av markedsavdelingen til IOC.

Det paralympiske symbol ble endret til en versjon med tre tae-guek. Dette var ikke i bruk før etter de paralympiske leker i Lillehammer i 1994, siden Lillehammer paralympiske komite allerede hadde startet markedsføringen for de paralympiske lekene, som var basert på symbolet med fem tae-geuk. De siste paralympiske leker som brukte symbolet med tre tae-geuk, var de paralympiske leker i Athen i 2004.

Se også
De olympiske ringene

Referanser

Eksterne lenker
 Offisiell side for den paralympiske bevegelsen (engelsk)

Kategori:Paralympiske leker
Kategori:Flagg